《同盛中丞宿惠山松风阁二首 其二》
宋代·钱文

鹤迹无能叹又淹，偶随时跃与时潜。九峰寒照天平帽，一壑翠涛风满帘。

玉应金和逢盛事，今来古往付秾纤。两忘人势何多幸，却笑山僧律戒严。

作者简介：嘉兴崇德人，字文叔，号恕斋。吴越王钱镠后裔。孝宗乾道进士。历当涂尉、万载令。以赵汝愚荐，知循州。施政和乐简易，兴学校，重风俗，而自奉极薄。